на отпадъчните води в щата Сао Пауло, са леснодостъпни. От информацията бяха получени подробни данни за тарифите (81), приложими за промишлените потребители през 2018 г. за различни подрегиони и общини в щата Сао Пауло (82). Комисията определи разходите, при които няма нарушения, за водоснабдяване и събиране на отпадъчни води въз основа на тарифата, приложима за промишлените клиенти в метрополната зона по време на разследвания период.
 (168)
 Разходите за вода, при които няма нарушения, в таблица 1 са представени като диапазон от стойности, тъй като за отделните потребители се прилагат различни тарифи в зависимост от тяхното потребление.
 3.2.4.2. Общопроизводствени разходи, ПОАР и печалба
 (169)
 Общопроизводствените разходи, направени от оказалия съдействие производител износител, бяха увеличени с разходите за суровини, обемът на потребление на които не бе възможно да се определи въз основа на съхраняваната от производителя износител документация, и с разходите за аргон, както е обяснено в съображения 153 и 154, и впоследствие бяха изразени като дял от действително направените от производителя износител производствени разходи. Този процент бе приложен към производствените разходи, при които няма нарушения.
 (170)
 За ПОАР и печалбата Комисията използва финансовите данни на установеното в Бразилия дружество майка на групата Iochpe Maxion, тъй като дружеството майка е установено в Бразилия и е производител на разглеждания продукт (83), както бе посочено в бележката от 16 април 2019 г.
 (171)
 При изчисляването на ПОАР Комисията не взе предвид рубриката „дял от печалбата (загубата) на дъщерните предприятия“, тъй като тези разходи (или приходи) не са свързани с разглеждания продукт и са специфични за международната структура на групата. През 2018 г. дружеството майка е получило дял от печалбата на дъщерните предприятия. Корекцията доведе до по-висок процент на ПОАР, но до по-нисък процент на печалбата. Като цяло тя не оказа влияние върху равнището на ПОАР и печалбата, взети заедно.
 3.2.4.3. Изчисляване на нормалната стойност
 (172)
 За да установи формираната нормална стойност, Комисията предприе следните стъпки.
 (173)
 Първо, Комисията определи разходите за производство, при които няма нарушения. Тя приложи разходите за единица продукция, при които няма нарушения, към действителното потребление на отделните производствени фактори от страна на оказалия съдействие производител износител.
 (174)
 Второ, Комисията увеличи производствените разходи, при които няма нарушения, чрез добавяне на общопроизводствените разходи, както е описано в съображение 169, за да се получат окончателните разходи за производство, при които няма нарушения.
 (175)
 Накрая, към производствените разходи, установени както е описано в съображение 174, Комисията приложи ПОАР и печалбата на дружеството майка на групата Iochpe Maxion, както е обяснено в съображения 170—171.
 (176)
 ПОАР, изразени като процент от себестойността на продадените стоки (СПС) и приложени към производствените разходи, при които няма нарушения, бяха в размер на 11,21 %.
 (177)
 Печалбата, изразена като процент от себестойността на продадените стоки и приложена към производствените разходи, при които няма нарушения, бе в размер на 5,06 %.
 (178)
 Въз основа на това Комисията формира нормалната стойност по вид на продукта на базата на цена франко завода в съответствие с член 2, параграф 6а, буква а) от основния регламент. Тъй като в извадката остана само един производител износител,